ວັນທີ 28 ຕຸລາ 2016 ກອງປະຊຸມອົງການປົກຄອງແຂວງອຸດົມໄຊ ຄັ້ງທີ 2 ສະໄໝທີ 8 ຂຶ້ນຢ່າງເປັນທາງການຢູ່ທີ່ຫ້ອງປະຊຸມຫ້ອງວ່າການປົກຄອງແຂວງ ໂດຍການ ເປັນປະທານຂອງທ່ານ ເພັດສາຄອນ ຫຼວງອາໄພ ກຳມະການສູນກາງພັກ ເລຂາພັກແຂວງ ເຈົ້າແຂວງອຸດົມໄຊ, ເຂົ້າຮ່ວມມີຮອງເຈົ້າແຂວງ, ຫົວໜ້າພະແນກການ-ອົງການ ສອງກອງບັນຊາການ ປກຊ-ປກສເຈົ້າເມືອງ7 ເມືອງພາຍໃນແຂວງອຸດົມໄຊເຂົ້າຮ່ວມ.
ໃນກອງປະຊຸມຄັ້ງນີ້ ຜູ້ເຂົ້າຮ່ວມຈະໄດ້ພ້ອມກັນຄົ້ນຄວ້າ ປະກອບຄຳເຫັນກ່ຽວກັບບັນຫາສຳຄັນຂອງໜ້າວຽກຕ່າງໆ ທີ່ກອງປະຊຸມສະເໜີຂຶ້ນ ເປັນຕົ້ນແມ່ນແຜນຝຶກອົບຮົມໃຫ້ສະມາຊິກອົງການປົກຄອງແຂວງ ພະນັກງານຫຼັກແຫຼ່ງຂອງແຂວງ ເມືອງ ບ້ານກ່ຽວກັບການຄຸ້ມຄອງບໍລິຫານລັດ, ແບບແຜນວິທີເຮັດວຽກ ເຮັດເປັນໂຄງການຝຶກອົບຮົມເຊັນ: ກຸ່ມການຜະລິດ, ສະມາຄົມ ແລະ ສະຫະກອນ. ແຜນການຜະລິດເປັນສິນຄ້າ: ໂຄງການປູກພືດລະດູແລ້ງ ແລະໂຄການລ້ຽງງົວ. ການຈັດຕັ້ງປະຕິບັດ ຄຳສັ່ງຂອງນາຍົກລັກຖະມົນຕີເລກທີ 62/ນຍ ວ່າດ້ວຍການຂຶ້ນທິບຽນອອກບັດອານຸຍາດເຄື່ອນໄຫວຊົວຄາວໃຫ້ແຮງງານຕ່າງປະເທດ. ແຜນພັດທະນາຊັບພະຍາກອນມະນຸດ. ແຜນການຄຸ້ມຄອງ ນຳໃຊ້ສະໜາມກິລາ ແລະ ການກະກຽມນັກກິລາເຂົ້າແຂ່ງຂັນໃນງານມະຫາກຳກິລາແຫ່ງຊາດຄັ້ງທີ 11 ທີ່ແຂວງຊຽງຂວາງເປັນເຈົ້າພາບໃນປີ 2017 . ແຜນການຈັດຕັ້ງປະຕິບັດວຽກງານສາມສ້າງ ແລະ ພັດທະນາຊົນນະບົດ ແລະ ແຜນການດຳເນີນງານການກະກຽມປະຕິສັງຂອນວັດພະເຈົ້າສິງຄຳເມືອງຫຼາ. ຕາມຈຸດປະສົງເພື່ອຄົ້ນຄວ້າ ປະກອບຄຳເຫັນ ຮັບຮອງເອົາ ແລະ ນຳໄປຈັດຕັ້ງປະຕິບັດຕາມແຜນການທີ່ກອງປະຊຸມໄດ້ນຳມາສະເໜີ.